  Наталья Тетерина Шаркан ёросын радъяськоно финн-угорсиён-юонъя«Быг-Быг» фестивальын лымшор удмуртъёслэн «Бон» командаоссы но уйпалъёслэн «Бен» командаоссы футбол шудозы. Ӵошатскон Быгы гуртын 6-тӥ пӧсьтолэзе 18 часын кутскоз. Со сярысь ивортодэтъя «Удмуртия» агентстволы Удмурт лулучеберетъя «Быгы» йӧскалык центрлэн кивалтӥсез Жанна Ермолаева вераз. «Бенъёслэн» командазы вераськоназы уйпал удмуртъёслэсь вераськетсэс кутӥсьёслэсь кылдытӥське, нош «Бонъёслэн»  — лымшор вераськетэз кутӥсьёслэсь. Радъясьлэн верамзыя, шудон кык люкетэн ортчоз. Нырысь шудозы «Бенъёс» гинэ — уйпал но шор ёросъёс. Параллельно шудозы «Бонъёс» гинэ, асьсэ командаос вискын вормись шедьтозы. Собере луоз «Бенъёс» но «Бонъёс» пӧлын вормисьёс вискын йылпумъясь пумиськон. Со луоз коммерческой, озьыен, вормисез басьтоз ваньзэ оргвзносъёсты Жанна Ермолаева, Удмурт лулчеберетъя «Быгы» центрлэн кивалтӥсезСо пусйиз, ӵошатсконъёслэн эшшо одӥгез аспӧртэмлыкез судъясь луоз. Шудонэз Быгыын ортчись телепроектэ пыриськись Зимбабвеысь Мате Эфес Томас дунъялоз. Кызьы ивортӥз Шаркан ёрос администрациысь Физкультурая, спортъя но егитъёсын ужан политикая ёзэтлэн кивалтӥсез Сергей Чернов, пумиськон  10 минутъем кык таймен ортчоз. Котькуд командае 6 адями пыриськыны быгатэ — 5 шудӥсь но одӥг вратарь. Командаосты радъясьёс нимысьтыз ӧтьыны чаклало. Ӧтёно ӵапак лач-лач. Со «Бонъёс», шуом, Пичи Пурга, Алнаш. Уйпалъёс — со Эгра, Шаркан луоз, шуом, Глаз ёрос, Кез ёрос. Озьы малпаськом. Ог тямыс команда. Нимысьтыз ӧтёно шуыса малпасько Сергей Чернов, Шаркан ёросысь Физкультурая, спортъя но егитъёсын ужан политикая ёзэтлэн кивалтӥсезВатсалом, «Быгы» фестивальын улсын «Бенъёс» но «Бонъёс» куспын футболэн шудон 2014-тӥ арын ортчылӥз ни, соку кичӧлтӥсез удмурт егитъёслэн «Шунды» огазеяськонзы вал. Туэ ӵошатсконэз пумитась палъёс радъяло. Туннэ нуналлы «Бенъёслэн»командазы шудонэ пыриськон понна куриськон сётӥз ни, шуиз Жанна Ермолаева. Тодэ вайытом, финн-угор сиён-юонъя «Быг-Быг» витетӥ фестиваль Шаркан ёросын 5-7 пӧсьтолэзе радъяськоз. Отын пӧрам сиёнъёсты «быг» нимо коньдонэн вузалозы. Туэ нырысьсэ туала йӧскалык крезьгуръя фестиваль ортчоз. Озьы ик ужрадэ «Яратоно удмурт кыл» лагере пыриськисьёс вуылозы.  Тегъёс: Спорт Лулчеберет Шаркан Футбол Удмуртия удмуртъёс финн-угоркалыкъёс  